Eloise (mga aklat)

Ang Eloise ay isang serye ng aklat na isinulat ni Kay Thompson at iginuhit ni Hilary Knight.  Si Eloise ay isang batang nakatira sa tanyag na Plaza Hotel sa New York City, kasama ang kanyang Nanny, ang alaga niyang aso na si Weenie, at ang pagong na si Skipperdee.

Noong 2003, dalawang pelikula base sa unang dalawang aklat ang ginawa ng Walt Disney Television, pinamagatang Eloise at the Plaza at Eloise at Christmastime, na ginampanan ni Sofia Vassilieva bilang Eloise at ni Julie Andrews bilang Nanny.  Noong 2006, isang animadong serye base sa mga karakter ng libro ang ipinalabas sa Starz! Kids & Family, na pinagbibidahan ni Mary Matilyn Mouser bilang Eloise at ni Lynn Redgrave bilang Nanny.

Isang pelikula na pinamagatang Eloise in Paris ang nilikha ni Nigel Cole, direktor ng Calendar Girls at A Lot Like Love, na plano sanang ipalabas noong 2008. Si Uma Thurman ang napiling gumanap bilang nanny o yaya ni Eloise, samantalang si Jordana Beatty naman ay napiling gumanap sa papel ng bida, ngunit nauwi sa wala ang paglikha sa pelikula na siyang ikinagalit ni Thurman, na nahantong sa pagsasampa ng kaso laban sa Handmade Films na siyang may hawak ng produksyon.

Noong 2020 ay ipinahayag na uumpisahan uling likhain ang isang pelikulang base sa serye, na siyang isusulat ni Linda Woolverton at ipinrodus ng Handmade Films.

Mga aklat
 Eloise (1955)
 Eloise in Paris (1957)
 Eloise at Christmastime (1958)
 Eloise in Moscow (1959)
 Eloise Takes a Bawth (2002)
 Eloise in Hollywood (2006)

Telebisyon
Playhouse 90, "Eloise" (1956)
Eloise: The Animated Series

Mga pelikula
 Eloise at the Plaza (2003)
 Eloise at Christmastime (2003)
 Eloise in Paris (Hindi natuloy)

Mga sanggunian

Mga panlabas na link
Eloise enterprises website 

Mga nobela
Mga serye ng animadong pelikula